**Проект!**

**Наредба за изменение и допълнение на** **Наредба № 54 от 2.06.2003 г. за медицинските и психологическите изисквания към персонала, който осъществява железопътни превози на пътници и товари и съпътстващите ги дейности, и за провеждане на предпътните (предсменни) медицински прегледи (обн., ДВ, бр. 55 от 2003 г., доп., бр. 102 от 2009 г.)**

**§ 1.** В чл. 16, ал. 2 думите „железопътния превозвач“ се заменят с „железопътното предприятие“.

**§ 2**. В чл. 58 се правят следните изменения:

1. В ал. 2 думата „превозвачите“ се заменя с „железопътните предприятия“;

2. В ал. 3 думата „превозвача“ се заменя с „железопътното предприятие“.

**§ 3.** В Приложение № 2а „Медицински изисквания“ към чл. 8а, т. 1.2 „Зрение“, седмо тире, след думата „ефективно“ текстът до края се заличава.

**Допълнителни разпоредби**

**§ 4.** Навсякъде в наредбата думите „лицензираните превозвачи“ се заменят с „железопътните предприятия“.

**§ 5.** С наредбата се въвеждат изискванията на Директива 2014/82/ЕС на Комисията от 24 юни 2014 година за изменение на Директива 2007/59/ЕО на Европейския парламент и на Съвета по отношение на общите професионални знания, медицинските изисквания и изискванията във връзка със свидетелство (ОВ, L 184 от 2014 г.).

**Преходни и заключителни разпоредби**

**§ 6.** Параграф 3 относно Приложение № 2а „Медицински изисквания“ към чл. 8а, т. 1.2 „Зрение“, седмо тире влиза в сила от 1 януари 2016 г.

**§ 7.** За машинистите, които са придобили или ще придобият преди 1 януари 2016 г. свидетелство за управление на локомотив по чл. 36, ал. 1, т. 1 от Наредба № 56 от 14.02.2003 г. за изискванията, условията и реда за обучение на кандидатите за придобиване на правоспособност, изисквана от персонала, отговорен за безопасността на превозите с железопътен транспорт, или признаване на такава правоспособност и реда за провеждане на проверочните изпити на лицата от персонала, отговорен за безопасността на превозите (обн., ДВ, бр. 20 от 2003 г., попр., бр. 59 от 2003 г., изм. и доп., бр. 94 от 2005 г., бр. 102 от 2009 г., бр. 85 от 2012 г., доп., бр. 3 от 2013 г.), се счита, че отговарят на изискванията, посочени в § 3 и след влизането му в сила и за тези машинисти не се провеждат извънредни медицински прегледи.

**Ивайло Московски**

*Министър на транспорта,*

*информационните технологии и съобщенията*

**Съгласувано с:**

**Антон Гинев**

*Заместник-министър на транспорта,*

*информационните технологии и съобщенията*

**Веселин Василев**

*Изпълнителен директор на ИА“ЖА“*

**Красимира Стоянова**

*Директор на дирекция „Правна”*

**Надежда Бухова**

*Директор на дирекция „Европейска координация и международно сътрудничество“*

**Изготвил:**

**Боряна Ангелова**

*Инспектор в ИА“ЖА“*